මහත් ආන්දෝලනයකට තුඩුදුන් නැගෙනහිර ශරියා විශ්වවිද්‍යාලය සඳහා අනුමැතිය ලබාගෙන ඇත්තේ වෘත්තීය පුහුණු ආයතනයක් ස්ථාපිත කරන මුවාවෙන් බව අනාවරණය වුණා.පාස්කු ප්‍රහාරය සම්බන්ධයෙන් විමර්ශනය කෙරෙන ජනාධිපති කොමිසම හමුවේ හෙළිවුණේ අදාළ භූමිය සඳහා තවත් අක්කර 10ක් එහි භාරකාර එම්.ඒ.එල්.එම්. හිස්බුල්ලා මහතා විසින් වංචනික ලෙස ලබාගෙන ඇති බවයි.පාස්කු ප්‍රහාරය සම්බන්ධයෙන් විමර්ශනය කෙරෙන ජනාධිපති කොමිසමේ සාක්ෂි විමසීම දින 17 කට පසු ඊයේ යළි ආරම්භ වුණා.කොවිඩ් -19 වෛරසයේ ව්‍යාප්තිය සහ නිරෝධායන ඇඳිරිනීතිය පැනවීම හේතුවෙන් පසුගිය ඔක්තෝබර් 26 වන දිනෙන් පසු කොමිසමේ කටයුතු තාවකාලිකව අත්හිටුවූ අතර පසුව තහවුරු වුණේ, එහි පොලිස් ඒකකයට අනුයුක්ත කොළඹ අපරාධ කොට්ඨාස පොලිස් නිලධාරියකුට කොවිඩ් -19 ආසාදිත බවයි.ඒ අනුව ඊයේ දිනයේ සාක්ෂි විමසීම මාධ්‍යයට විවෘත වූයේ එම පරිශ්‍රය විෂබීජහරණය කිරීමෙන් පසු කොමිසම් සභා ශාලාවට පිටතින් මාධ්‍යවේදීන්ට රැඳීසිටීමට පහසුකම් සලසා නියමිත සෞඛ්‍යාරක්ෂිත ක්‍රමවේද යටතේයි.එහිදී නැගෙනහිර පළාත් හිටපු ආණ්ඩුකාර එම්.එල්.ඒ.එම්. හිස්බුල්ලා මහතා සභාපතීත්වය දරන ශ්‍රී ලංකා හීරා පදනම සහ මහත් ආන්දෝලනයකට තුඩු දුන් නැගෙනහිර ශරියා විශ්වවිද්‍යාලය සම්බන්ධයෙන් සාක්ෂි විමසනු ලැබූ අතර එම සාක්ෂිවලට සවන්දීමට හිස්බුල්ලා මහතාද ඊයේ පළමුවරට ජනාධිපති කොමිසමට පැමිණියා.කොමිසම හමුවේ සාක්ෂි ලබාදීමට කැඳවා තිබුණේ මහවැලි සංවර්ධන අධිකාරියේ ඉඩම් අධ්‍යක්ෂ අසංක කුමාර ගුණසේකර මහතායි.අසංක කුමාර ගුණසේකර - අධ්‍යක්ෂ, ඉඩම් - මහවැලි සංවර්ධන අධිකාරිය -"2012.03.15 එවකට ළමා සංවර්ධන හා කාන්තා කටයුතු නියෝජ්‍ය අමාත්‍යවරයා ලෙස සිටි හිස්බුල්ලා මහතා එම අමාත්‍යාංශයේ ලිපි ශීර්ෂය භාවිත කරමින් හීරා පදනම සඳහා මහවැලි ඩී.